Page:Oxford Book of English Verse 1250-1900.djvu/435

 'O open the door, Lord Gregory! O open and let me in! The wind blows loud and cauld, Gregory, The rain drops fra my chin.

'The shoe is frozen to my foot, The glove unto my hand, The wet drops fra my yellow hair, Na langer dow I stand.'

O up then spak his ill mither, —An ill death may she die! 'Ye're no the lass of Lochroyan, She's far out-owre the sea.

'Awa', awa', ye ill woman, Ye're no come here for gude; Ye're but some witch or wil' warlock, Or mermaid o' the flood.'

'I am neither witch nor wil' warlock, Nor mermaid o' the sea, But I am Annie of Lochroyan, O open the door to me!'

'Gin ye be Annie of Lochroyan, As I trow thou binna she, Now tell me of some love-tokens That pass'd 'tween thee and me.'

'O dinna ye mind, love Gregory, As we sat at the wine, We changed the rings frae our fingers? And I can shew thee thine.

dow] can.